Diari Oficial de la Generalitat Valenciana


Sumari del DOGV 6885, del 19-10-2012 (2012/9364)

RESOLUCIÓ de 26 de setembre de 2012, de la consellera d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat Guia de Projecte del Perfil de Qualitat de Rehabilitació.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9364


Data del document
:   26-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 26 de setembre de 2012, de la consellera d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat Guia de Projecte del Perfil de Qualitat de Rehabilitació. [2012/9364]  
A iniciativa de l'Institut Valencià de l'Edificació (IVE) ha sigut instruït per la Direcció General d'Obres Públiques, Projectes Urbans i Habitatge l'expedient administratiu a fi d'impulsar l'aprovació del document reconegut identificat en l'encapçalament d'este document, d'acord amb els fets següents:  
1. L'Institut Valencià de l'Edificació (IVE) va sol·licitar el 26 d'octubre de 2011 l'aprovació del document denominat Guia de Projecte del Perfil de Qualitat de Rehabilitació, com a document reconegut per a la qualitat en l'edificació, d'acord amb el Decret 132/2006, de 29 de setembre, del Consell.  
2. El 23 de juliol de 2012, la Direcció General d'Obres Públiques, Projectes Urbans i Habitatge va obrir un tràmit d'audiència pública, amb la finalitat que, per part de les entitats o de les associacions interessades, s'aportaren totes les al·legacions, observacions o indicacions que tingueren per convenient manifestar en els textos remesos.  
3. Les entitats i associacions que intervenen en el tràmit d'audiència pública no han presentat al·legacions, per la qual cosa el text proposat ha sigut considerat com el definitiu.  
A estos fets s'apliquen els fonaments de dret següents:  
  
1. Este òrgan és el competent per a l'aprovació d'este document reconegut, de conformitat amb el que establix l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació (IVE) és competent per a instar l'aprovació d'este document reconegut, segons establix l'article 7 del Decret 132/2006.  
3. L'objecte d'este document reconegut apareix tipificat en l'article 4, apartat a) del Decret 132/2006, en concordança amb allò que s'ha estipulat, així mateix, en l'article 4 apartat a) del Reial Decret 314/2006, de 17 de març, pel qual s'aprova el Codi Tècnic de l'Edificació.  
  
4. Per a l'aprovació d'este document reconegut, s'ha seguit el procediment desplegat en el capítol II del Decret 132/2006.  
En virtut de tot el que s'ha exposat anteriorment resolc:  
  
Únic  
Aprovar el document reconegut per a la qualitat en l'edificació denominat Guia de Projecte del Perfil de Qualitat de Rehabilitació, amb el codi DRA 04/12.  
Este document reconegut serà inscrit en el Registre Especial de Documents Reconeguts, d'acord amb el que establix l'article 10 del Decret 132/2006, de 29 de setembre.  
  
Contra esta resolució, que posa fi a via administrativa, es podrà interposar, amb caràcter potestatiu, recurs de reposició davant de la consellera d'Infraestructures, Territori i Medi Ambient, en el termini d'un mes a partir de la publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.   
  
València, 26 de setembre de 2012.- La consellera d'Infraestructures Territori i Medi Ambient: Isabel Bonig Trigueros.